|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ. 1731 Αθήνα, 28/09/2020

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταδικάζει την απαράδεκτη ενέργεια της σύλληψης του Στάθη Σταθουλόπουλου, μέλους της διοίκησης του Εργατικού Κέντρου και προέδρου του κλαδικού συνδικάτου εργαζομένων στο Φάρμακο και του Γιάννη Βασιλού, γραμματέα του συνδικάτου, ύστερα από μήνυση που υπέβαλε η εργοδοσία της «ΒΑΙΡΑΜΟΓΛΟΥ ΑΒΕΕ». Οι συνδικαλιστές βρίσκονταν εκεί για να ενημερώσουν τους εργαζόμενους και να οργανώσουν την πάλη τους ενάντια στις 5 απολύσεις που έχει προχωρήσει η εργοδοσία τις τελευταίες 10 ημέρες. Η συγκεκριμένη επιχείρηση έχει προχωρήσει και σε άλλες ενέργειες παρεμπόδισης της συνδικαλιστικής δράσης και τρομοκράτησης των εργαζομένων.

Η ανοχή που έχουν δείξει οι κυβερνήσεις απέναντι στα φαινόμενα εργοδοτικής αυθαιρεσίας και οι νόμοι που έχουν ψηφίσει για τον περιορισμό της συνδικαλιστικής δράσης φουσκώνει και άλλο τα πανιά των μεγαλοεργοδοτών. Ο περιορισμός της συνδικαλιστικής δράσης δεν θα περάσει. Απαιτούμε την άμεση απελευθέρωση των συνδικαλιστών, να αποσυρθούν τώρα οι μηνύσεις και να ακυρωθούν οι απολύσεις των 5 συναδέλφων μας.

**Το Δ.Σ.**